b'\n_START_ARTICLE_\nHannibal Peter Selmer\n_START_SECTION_\nSprogrenseren\n_START_PARAGRAPH_\nSelmer utga flere periodiske skrifter som Akademiske Tidender (1833\xe2\x80\x9341), Kj\xc3\xb8benhavns Universitets Aarbog (1837\xe2\x80\x9348) og Nekrologiske Samlinger (1849\xe2\x80\x9352) \xe2\x80\x93 med biografier over nylig avd\xc3\xb8de i inn- og utland. St\xc3\xb8rst oppmerksomhet vakte han dog med sine puristiske verk, spesielt med boken: Om de i det danske sprog forekommende fremmede ord samt tyskagtigheder, andre ufuldkommenheder og sprog- og retskrivningsfejl (1861). Selmer ans\xc3\xa5 det for sitt livs viktigste oppgave \xc3\xa5 utrydde fremmedordene i sproget. Han var lidenskapelig oppttatt av \xc3\xa5 finne nye danske ord til erstatning for de utenlandske, hvilket resulterte i ord som Gudvidenskab for teologi, pr\xc3\xb8vestiller for kandidat, ildbrummeri for artilleri og k\xc3\xa6l\xc3\xb8je for \xc3\xa5 kokettere. Disse ordkonstruksjonene medf\xc3\xb8rte at verket ikke ble s\xc3\xa6rlig godt mottatt, da de pussige ordene kom til \xc3\xa5 overskygge de gode og mere anvendelige ordforslagene.'